Kaâmanan komputer

Kaâmanan komputer atau Kaâmanan digital () marupoan kaâmanan informasi nan tadapek pado komputer atau jaringan. Kaâmanan komputer dikana juo jo istilah cybersecurity atau IT security. Kaâmanan komputer batujuan mambantu pangguno supayo dapek mancogah pangguno takicuah atau mandeteksi adonyo usaha panipuan di sabuah sistem nan babasis teknologi informasi. Informasinyo pun punyo arorti non fisik. Kaâmanan komputer iyolah suatu cabang teknologi nan dikana jo namo kaâmanan informasi nan ditorapkan pado komputer. Sasaran kaâmanan komputer antaro lain iyolah sabagai palinduangan informasi tahadok pancilok atau korupsi, atau pamaliharaan katarsadioan, ajak nan dikecekan pado kabijakan kaâmanan.

Sistem kaâmanan komputer marupoan sabuah upayo nan dilakuan untuak mangamankan kinerja dan proses komputer. Panorapan computer security pado kahidupan saâri-ari baguno sabagai panjago sumber dayo sistem supayo indak digunoan, modifikasi, interupsi, dan baganggu dek urang nan indak baizin. Kaâmanan dapek diindentifikasikan pado masalah teknis, manajerial, legalitas, dan politis. computer security akan mambahas 2 hal pantiang iyolah Ancaman (threats) dan Kalemahan sistem (vulnerabillity).

Kaâmanan komputer maâgiah parsyaraikan tahadok komputer nan babedo dari kabanyakan prasyaraik sistem basobok soriang kali babantuak pambatehan tahadok apo nan indak buliah balakuan dek komputer. Iko mambuek kaâmanan komputer manjadi labiah manantang basobok alah cukuik sulik untuak mambuek program komputer malakuan sagalo apo nan alah dirancang untuak dilakuan dangan bana. Parsyaraikan negatif sulik juo untuak dipanuhi dan mambutuahkan pangujian mandalam untuak verifikasinyo, nan indak praktis dek kabanyakan program komputer. Kaâmanan komputer maâgiah strategi teknis untuak maubah parsyaraikan negatif manjadi aturan positif nan dapek ditagakkan.

Pandokekan nan umum dilakuan untuak maningkekan kaamanan komputer antaro lain iyolah dangan mambatehi akses fisik tahadok komputer, manorapkan mekanisme pado parangkek kareh jo sistem operasi untuak kaâmanan komputer, saroto mambuek strategi pamrograman untuak manghasilkan program komputer nan dapek diandalkan.

Definisi 
Kaâmanan komputer (Computer Security) marupoan suatu cabang teknologi nan dikana jo namo kaâmanan informasi nan ditorapkan pado komputer (tamasuak server, komputer jo robot).

Rujuakan

Pautan lua